IMPAWANA.

Kwindawo ngendawo siva ukuba abamnyama bazimisele ukutumela abamnyama e-Palamente. Into leyo siyayitakaze- la : kodwa ixesha lokuba senjenjalo alikafiki, ngesi sizatu— amagama abanyuli abamnyama awako ngokwaneleyo encwadini yabanyuli. Asinamatanda ngonyaka ozayo into eninzi iyakungena kulo ncwadi. Okwanamhla kodwa ayikabiko. Enye indawo emayikangelwe ngumzi yeyokuba kubeko amadodana ohlanga azilungiselela ukuze abe nokuyigcakamela indawo yokuya e-Palamente xa umzi uwafunayo. Mawaziqeqeshe ezintweni zolaulo njengokuba amanye eqeqeshelwa ukuba abe ngabafundisi ngazo ezimini. Yindawana elipango elitile le yokuba ibe wonke ontlokwana ngati inokukanya usebufundisini okanye uqeqeshelwa ubufundisi. Namhla ke umzi ufuna amadodana okuya kuba zindlebe nemilomo yawo nje emabungeni akomkulu kukohlekile ukuba aza kufunyanwa pina amadodana okuya. Sinawo amadodana ambalwa angaba qondisi mteto pesheya kwe Nciba, kodwa njengokuba engengabo abavoti apa e-Koloni awanakuba ngamalungu e-Palamente. Ibe ke siza kutinina? Lendawo ibifuna ingqalelo enzulu.

Kute apa e Lovedale, emveni kokuba kuvakele ingxelo yokuquba abaqube ngako ababengene uviwo Iwo titshala, bati o Mrs. no Miss Muirhead ukubonisa uvuyo Iwabo babamema bonke abate bapumelela kulomzi, namadodana ukuba baye kutya kona ngokuhlwa okulandelayo. Sisiva siqonda ukwaneliswa okubekoyo kulamaqela omabini umtinjana nomlisela, ababonakele ukuba kanye bakolisiwe. Kwati emveni kokudla kwenziwa imidlalo-dlalwana, ekute emva kwayo lakuba lisondele ixesha lokulala lamaqela ahlukana sitemba exolisekile. Ndawana siyifumana tina isisipene kukuba eloqela lipumeleleyo limenywe lodwa, ze kungaxutywa nabo bebengangenanga abatomalale ngokulinganayo ngenxa yokupumelela kwentsapo.

\*

Esisidlo sivakala kwezetu impumlo sinevunjana elitile lomketo. Kwati ekuqalekeni kwayo leseshoni mhla amadodana atile akona ekayapa apumelela imviwo ezinge kapukapu njengolu akwenziwa nentwana le enjengamanzi ashushu yokuba bakupe ingqele ezabangena ngalomaxesha okutedisha asebusika wati owabesidla umrayo wabe esandla nangalomini, owabesidla intwana ezite tyi emrayweni akake afumane nto ingapaya kwezonto. Abafundi bale midana bayawazi umzekeliso wonyana omkulu nonyana omncinane owadla ilifa lake namahule wati akubuya wenzelwa isidlo. Kutiwa omkulu waririza. Asisokumangaliswa ke tina ukuva ukuba abo bapumelela oluqata ngapezulu kolu lo Titshala uviwo baya kuti kwixego elingu Lovedale, “ Senze okunzima ngapezulu nje tina ukupakamisa igama lako, akwasibulela nanganto, kutenina ukuba lonyana wako wenze okuncinane axuuyiswe kangaka.” Kunokwenzeka kodwa ukuba onyana abakulu abo abazikatalele ezimbekwana zi *cheap.*

\*\*\*

Abafundi *be-Mpawana* bowakumbula amazwi etu otakazelo esawenzayo sakuva ukuba u Mr. Richard Solomon uza kungena e-Palamente ze amele isitili sase Fort Beaufort. Kube ngodano olukulu sakuva ngokuqinisekileyo ukuba uyalile leyo mbeko. Imigudu emikulu yenziwe libandla elitile labanyuli base Bofolo ukuba lifumane amanene avana nawo : kodwa akuncedanga luto. Kumadoda ake abalelwa kuko u Mr. Edward Solomon, ongumqondisi mteto e-Qonce, u Mr. George Read wase Colesberg, unyana ka Ngcongolo, u Rev. Edward Solomon, umfundisi wase Nyara, no Mr. Advocate Maasdorp —bonke ababanganamvume. Siva ke ngoku ukuba sebeya kunyula u Mr. W. J. Quin wase Bofolo, kuba besiti ubetele kuno Messrs. Ayliff, no Laing. Esi sigqibo sisinike udano olungeluncinane.' Usapo Iwakwa Quin luyaziwa ngabantsundu bomandla wase Bofolo ; ngati kodwa alukafumani ndawo ifanelekileyo ezintliziyweni zabamnyama. Sebemvotela ngokukohlwa, batsho.

Alile njeke u Mr. R. Solomon lisiyile tina ukuba siyakufumana banina oyokuba ngumhlobe epalamenteni entsha. Ixesha eli lonke besiseloko sibeke intonga kwelo gora nomhlobo wentlanga ezimnyama u Mr. Saul Solomon; mva nje kuvelele u Mr. Irvine, no Mr. Sauer. Ngendawo yokuswela impilo kucacile ukuba akasakuba sangena epalamente u Mr. Saul Solomon. Ngezizatu ezitile u Mr. Irvine ugqibe kwelokuba ake anganyulwa ngolu nyulo. Ibe kusele u Mr. Sauer yedwa esingazi nokuba uyakunyulwana li Aliwal, kuba sisiva ukuba abacasi bake bangxamele ukunyula u Mr. Advocate Tamplin wase Rini. Wenanike, banyuli abamnyama base Gqili! Na- lahlekwa ngumhlobo wenu u Mr. Sauer ! Linyanisile ipepa lase Rini *i-Journal* ukuti abafundisi nabahlobo babamnyama mabazikataze ngendawo yokunyula amadoda ayakuxasa indawo ezinjengokuba imali yemfundo yetu bamnyama ingahlutwa, nabaya kusikusela kumasiko amatsha agubuyo angati enziwe yipalamente entsha.

,\*\*\* .

Ngomhla we 5 Nov. umhlambi ongabanyuli bamalungu e Palamente wase Katala waba nengqungqutela enkulu kunene eyayihlanganele ukugqiba ngabaya kumela umandla wase Bofole e Palamente. Kutiwa abantu ababeko babengengapantsi kwamakulu amabini. Isihlalo sagcinwa ngu Mr. Hatta. U Rev. J. Read (u-Ngcongolo) wenza inteto eyole kunene wabonisa izizatu zokuba abe yena namhla akavumelani no Messrs. Ayliff no Laing. Waxela ukungavani kwake nabo ngendawo yokuhlutwa kwemipu, nokuyicasa kwake yonke impato ka Mr. Sprigg. Kutete namanye amadoda pakati kwawo u Mr. George Green ote akaboni tyala likulu elulaulweni Iuka Mr. Sprigg, kodwa ufumana ubugwenxa kulamadoda alaulayo. U Mr. W. Samuel oxaswe ngu Mr. Abrahams wasekelwa ngu Mr. Arends ungenise indawo yokuba oyena mntu ufanele ukumela i Bofolo e-Palamente ngu Mr. W. J. Quin. Into leyo itakazelwe ugabo bonke. Indawo ambi ngayo kuti u Mr. Quin kukuti akasayi kuncedisa lamadoda alaulayo ukuba ube nokuya apo e Palamente. Kulamadoda aya kusebenza nawo ke u Mr. Quin asiboni nanye engaba iyakuse- nzela kulunga kuni kuti tina bala limnyama. Asikancami noko ukuba indoda epapame njengo Ngcongolo ingayivumela into yokuba kuye umntu oyakuba lutshaba Iwabahlobo betu e Palamente. Singaba nanto yimbi esingabuye siyivakalise mhlayimbi ngenyanga ezayo. Sibeva tina abamnyama ngati akuko nento inkoliseko ngo Mr. Quin. Befanele.

\*\*\*

Umntu kwakona ongakulungelayo ukuba lilungu ngozime- leyo—ongepantsi kwa *basi.* Oyakuti lakufika ixesha lokuhlangana kwebunga angenzi matile-tile okucela amaxesha, njalo njalo. Ekubonakalayo ke ukuba xa situmela indodana siya kungenelwa ngumtwalo wokuyambesa kuqala ukuba izimele umzi wayo yodwa ze ibe nokuhamba lakufika ixesha. Umntu omtsha sazeke engekabi nanto ngendawo yokuba sazeke engekasebenzi. Leke iyakuba yingxakeko endleleni yohlanga yokunyula udodana oluqabukileyo.

\*.\*  
\*

Intlanganiso eyayimelwe kupulapula u Mr. Young e Alice ngo 7 Nov., ipulapule u Mr. Stephen Johnson ofuna etunyelwe e Palamente sesi sitili. U Mr. Johnson waye ngalindelwe kulo ntlanganiso kodwa kwabonwa ngaye selegaxeleka. U Mr. Young akatandanga kuteta no Mr. Johnson eza kuteta, waselemisa lusuku lumbike (olwe-14 Nov.) ngenxa yoko. Sasiko mhla u Mr. Johnson wazigcakamelisa pambi kwabanyuli besi siqingata. Ngapandle kokolula inteto, ngokugocagoca izipako zalo nteto yake, singati tina asifumananga nentwana engangentloko yesipeliti emenza ukuba akufanele ukuba ngomnye wamalungu e Palamente. Isi-Ngesi sake asisesimsulwa, akanayo lento kutiwa buciko bokuteta, imicimbi engolaulo samfumana engayazi. Nto inye azingca ngayo kutyeba kwake! Nto kodwa esingazi kakuhle ukuba buyakuba luncedo lunina kwabo afuna ukuya kuba ngumlomo wabo e-Palamente,

\*\*\*

Siqonda tina akuko ncwadi zifundwa ngemihlali emikulu ngabantu base Heald Town njengezo zisakuvela kumbaleli wetu u Rodolo. Nto tina simkalazela ngayo kukuba, enqoza ukubala kwake. Eyokugqibela esiyifumene kulo mhlobo wetu siyayilandelisa:—Mta’kabawo, mbali we *Mpawana,* andikukatazi futi: ndixolele ke ngale midana yam engendaba zale *Town (!)* ndikucela ukuba uyingenise kwelo bala lako. Ngati apa lomnyaka uyakuba mhle. Inqolowa (nakuba ingaliny we kakulu) iyatembisa. Usizi Iwam kukuba ingalinywe kakulu kunoko ngeyenjiwenjalo. Au, kambe abantu bakowetu basati nakuba bezitanda izonka zenqolowa, kanti intliziyo ayikahlukani nezamazimba—amaqebengwana ongafika zimnyama yingumane! Simswele kakubi apa umvangeli wokushumayela indaba ezilungileyo zokuliny wa okukulu kwenqolowa.—Ingqina ngati isate nqum, nenyamakazi zisonwabile. Mazibulele ukuba kulinywa. Hayi ukulima kusalinywa.—Ezesikolo indaba zezokuba akukabiko bani uginya amate ngaso, kwangenxa ke yeziya zizatu ndaka ndakubalisela ngazo kweyokugqibela incwadi yam. Kodwa ukupumelela kwentsapo ebingene izamaneshoni yo Titshala kubange imihlali emikulu. Apa kwakungene amadodana alishumi linesihlanu. Ishumi elinesine lifumene amaqaga obomi bonke : mnye ogama singeva nto ngalo. Intombi ezazingene zintlanu. Inye efumene esomzuzu; ezinye zitabate umtsi emnyameni zeyela. Lento yokungapumeleli kwentombi ayindimangalisile mna xa ndiva ukuba kwa umfundisi wazo ubungafika ezinyelisa ngokuti imfundo kuzo ayinamsebenzi. Atsho angaziniki neso lenkutazo, azitshayele imigutyana yake (eyabanga ukuba bati ngu Tshayafuti) azihlalele. Lemvo ngemfundo yentombi ndiyibona ndiyibonile esi *Gidimini.* Mna andivani nayo kuba iyawatyafisa amantombazana. Oku kupumelela kuhle komlisela wase Heald Town kungemizamo ka Mr. Baker, ixego, no Mr. Baker, unyana. Amaboyisi awubonisa umbulelo wawo ngokusuka aye kwindlu awaye kuyo u Mr. Baker omkulu ambulele.—Abantu ezilalini babile izitukutuku ngenxa yezinto zonyulo Iwamadoda e Palamente. Elixa bazama ezi zinto yenze ngakunye i Mantyi yabo u Dikimolo ubafaka ezintolongweni, ubatembisa izinto ezingafezekiyo, lutuli. Wala ngoku nokuba bateze inkuni, bagawule negatya, pofu emhlabeni wabo. Baninzi abacinga ngokuba lemisebenzi ayiteni nomntu obumantyira njengaye, sebezimisele ukuba babalele e Kapa komkulu ngento leyo. Lento ke wena ibadubile.—U Rev. John Walton, inkulu yabafundisi base Wesile simlindele. Zininzi izinto abenga engemka ezilungisile. Ndobuya ndikwazise. Ndingumkoti wembiza zama Mfengu futi—Rodolo, Nov., 1883.